**Petteri Jari Joel Nurmi** (s. 12. tammikuuta 2002 Helsinki) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa.

Ura
---

### Seuraura

Nurmi on Espoon Palloseuran kasvatti. Hän siirtyi C-juniori-ikäisenä Espoo Bluesiin. Nurmi voitti kauden 2017–2018 päätteeksi C-nuorten Suomenmestaruuden. Kaudella 2019–2020 hän oli seuran B-nuorten tehokkain puolustaja tehoilla 6+11=17. Kaudeksi 2020–2021 Nurmi siirtyi Hämeenlinnan Pallokerhon U20-joukkueeseen.

Elokuussa 2021 Nurmi teki HPK:n kanssa kolmivuotisen SM-liigasopimuksen. Hän teki liigadebyyttinsä kauden 2021–2022 avauskierroksella 10. syyskuuta 2021 Tapparaa vastaan. Nurmi merkittiin heti HPK:n ykköspuolustajapariin Arttu Pellin viereen. Hän sai ottelussa jääaikaa 18.35 minuuttia ja Nurmelle merkittiin teholukema –1. Hänellä mitattiin myös ottelun kovin laukaus (135,11 km/h). Kaikkiaan Nurmi pelasi tulokaskautensa aikana 58 runkosarjaottelua tehopistein 1+3=4 ja kaksi playoff-ottelua ilman tehopisteitä. Hänet palkittiin HPK:n omassa kauden päättäneessä *Kick Off*-tapahtumassa joukkueen parhaimpana A-juniori-ikäisenä pelaajana Päävalmentajan maljalla, Kohottajat ja Kellokeskus Laine -palkinnolla sekä Hämeenlinnan Jääkiekkotuomarit ry:n herrasmiespelaajapalkinnolla. Nurmi pelasi kauden aikana myös kaksi ottelua lainalla Mestis-joukkue Forssan Palloseurassa.

Montreal Canadiens varasi Nurmen yli-ikäisenä (20 vuotta) seitsemännellä kierroksella 194. pelaajana NHL:n varaustilaisuudessa 2022. Kaudella 2022–2023 hän pelasi SM-liigassa 48 runkosarjaottelua tehopistein 1+14=15. Kaudella 2023–2024 Nurmi teki SM-liigan yhden kauden piste-ennätyksensä tehoilla 2+14=16. Hän oli Teemu Rautiaisen ja Heikki Huttusen ohella HPK:n ainoa kauden kaikki 60 runkosarjaottelua pelannut pelaaja. Joulukuussa 2023 Nurmi teki seuran kanssa vuoden mittaisen jatkosopimuksen.

### Maajoukkueura

Nurmi pelasi myös alle 20-vuotiaiden MM-kilpailuissa vuonna 2022, jolloin hän voitti hopeaa. Yhteensä hän on pelannut 14 nuorten maaottelua.

Muuta
-----

Nurmi harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | HPK | U20-SM | 26 | 2 | 7 | 9 | 12 | – | – | – | – | – |
| 2021–2022 | HPK | SM-liiga | 58 | 1 | 3 | 4 | 32 | 2 | 0 | 0 | 0 | 0 | JMM | 2 | 0 | 0 | 0 | 2 |
|  | FPS | Mestis | 2 | 0 | 2 | 2 | 0 | – | – | – | – | – |
| 2022–2023 | HPK | U20-SM | 1 | 0 | 0 | 0 | 12 | – | – | – | – | – |
|  | HPK | SM-liiga | 48 | 1 | 14 | 15 | 28 | – | – | – | – | – |
| 2023–2024 | HPK | SM-liiga | 60 | 2 | 14 | 16 | 16 | – | – | – | – | – |
| 3 kautta | yhteensä | SM-liiga | 166 | 4 | 31 | 35 | 76 | 2 | 0 | 0 | 0 | 0 |
| 1 kausi | yhteensä | Mestis | 2 | 0 | 2 | 2 | 0 | – | – | – | – | – |

Lähteet
-------

* Petteri Nurmi The Internet Hockey Databasessa (englanniksi)
* Petteri Nurmi Eurohockey-sivustolla (englanniksi)
* Petteri Nurmi *Elite Prospects*. Everysport Media Group AB.  (englanniksi)

### Viitteet

1. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
2. 1 2 3 4 5  Petteri Nurmi *Elite Prospects*. Everysport Media Group AB.  (englanniksi)
3. ↑  Elite Prospects - Blues U18 *eliteprospects.com*. Everysport Media Group AB. Viitattu 17.9.2021. (englanniksi)
4. ↑  Wennström, Antti: MM-konkari Pihlström palaa läpimurtoseuraansa − HPK nappasi ikileijonan *Jatkoaika.com*.  30.8.2021. Jatkoaika r.y. Viitattu 17.9.2021.
5. ↑  HPK - Tappara, 10.9.2021 *liiga.fi*.  10.9.2021. Jääkiekon SM-liiga Oy. Viitattu 17.9.2021.
6. ↑  HPK - Tappara, 10.9.2021 *liiga.fi*.  10.9.2021. Jääkiekon SM-liiga Oy. Viitattu 17.9.2021.
7. ↑  HPK:n kauden 2021-2022 palkinnot *hpk.fi*.  22.4.2022. HPK Liiga Oy. Viitattu 22.4.2022.
8. ↑  Elite Prospects - HPK *eliteprospects.com*. Everysport Media Group AB. Viitattu 18.3.2024. (englanniksi)
9. ↑  Petteri Nurmi jatkaa Kerhossa *hpk.fi*.  18.12.2023. HPK Liiga Oy. Viitattu 19.12.2023.
10. ↑  Kunnari, Timo: Tässäkö on Nuorten Leijonien yllättäjä? Hämmästyi itsekin valintaansa: "Mennyt hurjasti eteenpäin" *iltalehti.fi*.  16.12.2021. Alma Media Suomi Oy. Viitattu 22.4.2022.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen